Տարօրինակ այս գաղտնապահութեան պատճառը վստա°հաբար նաեւ այն չէ« որ նման բացայայտումներ կրնան վնասաբեր ըլլալ. արդեօք կա՞յ այն մտավախութիւնը« որ թափանցիկութիւնը՝ կլասթնոսեան առումով« կրնայ վտանգել Հայաստանը կամ Թուրքիան« ինչպէս որ գորբաչովեան կլասկնոսթը կը նկատուի Խորհրդային Միութիւնը փուլ բերող պատճառներէն մէկը…: Եւ հայ ժողովուրդը ամբողջ« եւ ո°չ միայն Դաշնակցութիւնը« իրաւունք ունի վերապահութեամբ« զգուշաւորութեամբ եւ մտահոգութեամբ դիտելու գաղտնապահութեան այս մթնոլորտը« հարց տալով« որ եթէ տեղ մը վատ բան թաղուած չէ« լուսաբանութիւնը ինչո՞ւ կ’ուշանայ: Եւ սպասողը իրաւունք ունի°« որովհետեւ խնդրոյ առարկայ է մեր հայրենիքին« ժողովուրդին ճակատագիրը« մեր պատմութեան ամբողջ հոլովոյթը: Մէկ խօսքով« Դաշնակցութիւնը այսօր« անգամ մը եւս արտայայտողն է համազգային ու հայրենական մտահոգութեան մը« որ չի մեկնիր մասնակի ու կարճ-ժամկէտ իրադարձութիւններէ: